title: A Tanács 2014/658/KKBP határozata ( 2014. szeptember 8. ) az Ukrajna területi integritását, szuverenitását és függetlenségét aláásó vagy fenyegető intézkedések miatt korlátozó intézkedések bevezetéséről szóló 2014/145/KKBP határozat módosításáról

text:
               12.9.2014

               HU

               Az Európai Unió Hivatalos Lapja

               L 271/47

         A TANÁCS 2014/658/KKBP HATÁROZATA
   (2014. szeptember 8.)
   az Ukrajna területi integritását, szuverenitását és függetlenségét aláásó vagy fenyegető intézkedések miatt korlátozó intézkedések bevezetéséről szóló 2014/145/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2014. március 17-én elfogadta a 2014/145/KKBP határozatot (1).

               (2)

               Az Európai Tanács 2014. augusztus 30-án aggodalmát fejezte ki a Kelet-Ukrajnában dúló, egyre intenzívebb harcokkal kapcsolatban, és olyan új rendelkezést tartott szükségesnek, amelynek alapján jegyzékbe vételre kerül valamennyi olyan személy és intézmény, amely kapcsolatban áll a Donbasz (Donyec-medence) területén működő szakadár csoportokkal.

               (3)

               Továbbá, a Tanács úgy véli, hogy további természetes és jogi személyeket kell felvenni a korlátozó intézkedések hatálya alá tartozó személyeknek, szervezeteknek és szerveknek a 2014/145/KKBP határozat mellékletében foglalt jegyzékébe.

               (4)

               Tekintettel arra, hogy az Ukrajna területi integritását, szuverenitását és függetlenségét aláásó vagy fenyegető intézkedések folytatódnak, a 2014/145/KKBP határozatot további hat hónapra meg kell újítani.

               (5)

               A 2014/145/KKBP határozatot ennek megfelelően módosítani kell.

               (6)

               Ezen intézkedések végrehajtásához az Unió további fellépése szükséges,

         ELFOGADTA EZT A HATÁROZATOT:
   1. cikk
   A 2014/145/KKBP határozat a következőképpen módosul:

               1.

               Az 1. cikk (1) bekezdése helyébe a következő szöveg lép:
               „(1)   A tagállamok megtesznek minden szükséges intézkedést annak érdekében, hogy megakadályozzák az alábbiaknak a területükre történő beutazását vagy azon való átutazását:

                           a)

                           az Ukrajna területi integritását, szuverenitását és függetlenségét vagy Ukrajna stabilitását vagy biztonságát aláásó vagy fenyegető, vagy a nemzetközi szervezetek Ukrajnában végzett munkáját akadályozó intézkedésekért vagy politikákért felelős, azokat aktívan támogató vagy végrehajtó természetes személyek és a velük kapcsolatban álló természetes személyek;

                           b)

                           a Krím annektálásáért vagy Kelet-Ukrajna destabilizálásáért felelős orosz döntéshozók részére aktív anyagi vagy pénzügyi támogatást nyújtó, illetve általuk előnyökhöz jutó természetes személyek; vagy

                           c)

                           a Donbasz (Donyec-medence) területén működő szakadár csoportokkal tranzakciókat lebonyolító természetes személyek,

                     a mellékletben felsoroltak szerint.”

               2.

               A 2. cikk (1) bekezdése helyébe a következő szöveg lép:
               „(1)   Be kell fagyasztani az alábbiakhoz tartozó vagy a tulajdonukat képező, általuk birtokolt vagy ellenőrzött valamennyi pénzeszközt és gazdasági erőforrást:

                           a)

                           az Ukrajna területi integritását, szuverenitását és függetlenségét vagy Ukrajna stabilitását vagy biztonságát aláásó vagy fenyegető, vagy a nemzetközi szervezetek Ukrajnában végzett munkáját akadályozó intézkedésekért vagy politikákért felelős, azokat aktívan támogató vagy végrehajtó természetes személyek és a velük kapcsolatban álló természetes vagy jogi személyek, szervezetek vagy szervek;

                           b)

                           azon jogi személyek, szervezetek vagy szervek, amelyek anyagi vagy pénzügyi eszközökkel támogatják az Ukrajna területi integritását, szuverenitását és függetlenségét aláásó vagy fenyegető intézkedéseket;

                           c)

                           a Krímben vagy Szevasztopolban található olyan jogi személyek, szervezetek vagy szervek, amelyek tulajdonjoga az ukrán joggal ellentétesen került átruházásra, vagy olyan jogi személyek, szervezetek vagy szervek, amelyek az ilyen átruházások haszonélvezői voltak;

                           d)

                           a Krím annektálásáért vagy Kelet-Ukrajna destabilizálásáért felelős orosz döntéshozók részére aktív anyagi vagy pénzügyi támogatást nyújtó, illetve általuk előnyökhöz jutó természetes vagy jogi személyek, szervezetek vagy szervek; vagy

                           e)

                           a Donbasz (Donyec-medence) területén működő szakadár csoportokkal tranzakciókat lebonyolító természetes vagy jogi személyek, szervezetek és szervek,

                     a mellékletben felsoroltak szerint.”

               3.

               A 6. cikk második bekezdése helyébe a következő szöveg lép:
               „Ez a határozat 2015. március 15-ig alkalmazandó.”

         2. cikk
   Az e határozat mellékletében felsorolt személyeket és szervezeteket fel kell venni a 2014/145/KKBP határozat mellékletében foglalt jegyzékbe.
   3. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2014. szeptember 8-án.

            a Tanács részéről

            az elnök

         S. GOZI

      (1)  A Tanács 2014. március 17-i 2014/145/KKBP határozata az Ukrajna területi integritását, szuverenitását és függetlenségét aláásó vagy fenyegető intézkedések miatt korlátozó intézkedések bevezetéséről (HL L 78., 2014.3.17., 16. o.).

      MELLÉKLET
      A 2. cikkben említett személyek és szervezetek jegyzéke

                  Név

                  Azonosító adatok

                  Indokolás

                  A jegyzékbevétel dátuma

                  1.

                  Alexander ZAKHARCHENKO
                  Александр Владимирович Захарченко

                  Születési idő és hely: 1976, Donetsk

                  Augusztus 7-én Alexander Borodai helyébe lépett mint az ún. „Donyecki Népköztársaság” ún. „miniszterelnöke”. E tisztség felvállalásával és ebben a minőségében A. Zakharchenko olyan tevékenységeket és politikákat támogat, amelyek aláássák Ukrajna területi integritását, szuverenitását és függetlenségét.

                  2014.9.12.

                  2.

                  Vladimir KONONOV/ más néven: „Tsar”

                  Születési idő és hely: 1974.10.14. Gorsky

                  Augusztus 14-én Igor Strelkov/Girkin helyébe lépett mint az ún. „Donyecki Népköztársaság” ún. „védelmi minisztere”. A jelentések szerint április óta vezeti szakadár fegyveresek egy különítményét Donyeckben, és ígéretet tett arra, hogy stratégiai feladatként visszaszorítja az Ukrajna által elkövetett katonai aggressziót. V. Kononov tehát olyan tevékenységeket és politikákat támogat, amelyek aláássák Ukrajna területi integritását, szuverenitását és függetlenségét.

                  2014.9.12.

                  3.

                  Miroslav Vladimirovich RUDENKO
                  Мирослав Владимирович Руденко

                  Születési idő és hely: 1983.1.21., Debalcevo

                  A Donbasz Népi Milícia parancsnoka. Kijelentette többek között, hogy harcolni fognak az ország többi részén is. M.V. Rudenko tehát olyan tevékenységeket és politikákat támogat, amelyek aláássák Ukrajna területi integritását, szuverenitását és függetlenségét.

                  2014.9.12.

                  4.

                  Gennadiy Nikolaiovych TSYPKALOV
                  Геннадий Николаевич Цыпкалов.

                  Születési idő: 1973.6.21.

                  Marat Bashirov helyébe lépett mint az ún. „Luganszki Népköztársaság” ún. „miniszterelnöke”. Korábban a „Délkeleti Hadsereg” elnevezésű milíciában vállalt tevékeny szerepet. G.N. Tsypkalov tehát olyan tevékenységeket és politikákat támogat, amelyek aláássák Ukrajna területi integritását, szuverenitását és függetlenségét.

                  2014.9.12.

                  5.

                  Andrey Yurevich PINCHUK
                  Андрей Юрьевич ПИНЧУК

                  Az ún. „Donyecki Népköztársaság” ún. „állambiztonsági minisztere”. Kapcsolatban áll Vladimir Antyufeyevvel, aki felelős az ún. „Donyecki Népköztársaság kormánya” által folytatott szeparatista „kormányzati” tevékenységért. Tehát olyan tevékenységeket és politikákat támogat, amelyek aláássák Ukrajna területi integritását, szuverenitását és függetlenségét.

                  2014.9.12.

                  6.

                  Oleg BEREZA
                  Олег БЕРЕЗА

                  Az ún. „Donyecki Népköztársaság” ún. „belügyminisztere”. Kapcsolatban áll Vladimir Antyufeyevvel, aki felelős az ún. „Donyecki Népköztársaság kormánya” által folytatott szeparatista „kormányzati” tevékenységért. Tehát olyan tevékenységeket és politikákat támogat, amelyek aláássák Ukrajna területi integritását, szuverenitását és függetlenségét.

                  2014.9.12.

                  7.

                  Andrei Nikolaevich RODKIN
                  Андрей Николаевич Родкин

                  Az ún. „Donyecki Népköztársaság” moszkvai képviselője. Nyilatkozataiban többek között arról beszélt, hogy a milíciák készen állnak gerillaháborút folytatni, valamint kijelentette, hogy a milíciák lefoglalták az ukrán fegyveres erők egyes fegyverrendszereit. Tehát olyan tevékenységeket és politikákat támogat, amelyek aláássák Ukrajna területi integritását, szuverenitását és függetlenségét.

                  2014.9.12.

                  8.

                  Aleksandr KARAMAN
                  Александр караман

                  Az ún. „Donyecki Népköztársaság” ún. „szociális ügyekért felelős miniszterelnök-helyettese”. Kapcsolatban áll Vladimir Antyufeyevvel, aki felelős az ún. „Donyecki Népköztársaság kormánya” által folytatott szeparatista „kormányzati” tevékenységért. Tehát olyan tevékenységeket és politikákat támogat, amelyek aláássák Ukrajna területi integritását, szuverenitását és függetlenségét. Dmitry Rogozinnak, Oroszország miniszterelnök-helyettesének pártfogoltja.

                  2014.9.12.

                  9.

                  Georgiy L'vovich MURADOV
                  Георгий Львович Мурадов

                  Születési idő: 1954.11.19.

                  A Krím ún. „miniszterelnök-helyettese” és Putyin elnök teljhatalmú képviselője a Krímben. G.L. Muradov fontos szerepet játszik a Krím jogellenes annektálását követően a Krím feletti orosz intézményi ellenőrzés megszilárdításában. Tehát olyan tevékenységeket és politikákat támogat, amelyek aláássák Ukrajna területi integritását, szuverenitását és függetlenségét.

                  2014.9.12.

                  10.

                  Mikhail Sergeyevich SHEREMET
                  Михаил Сергеевич Шеремет

                  Születési idő és hely: 1971.5.23., Dzhankoy

                  A Krím ún. „első miniszterelnök-helyettese”. M.S. Sheremet kulcsszerepet játszott az Oroszországgal való egyesülésről március 16-án a Krímben tartott népszavazás megszervezésében és lebonyolításában. A jelentések szerint a népszavazás idején M.S. Sheremet volt a Moszkva-barát krími „önvédelmi erők” parancsnoka. Tehát olyan tevékenységeket és politikákat támogat, amelyek aláássák Ukrajna területi integritását, szuverenitását és függetlenségét.

                  2014.9.12.

                  11.

                  Yuri Leonidovich VOROBIOV
                  Юрий Леонидович Воробьев

                  Születési idő és hely: 1948.2.2., Krasnoyarsk

                  Az Oroszországi Föderáció Szövetségi Tanácsának alelnöke. 2014. március 1-jén a Szövetségi Tanácsban nyilvánosan kijelentette, hogy támogatja az orosz haderők Ukrajnába telepítését. Ezt követően a kapcsolódó rendelet mellett szavazott.

                  2014.9.12.

                  12.

                  Vladimir Volfovich ZHIRINOVSKY
                  Владимир Вольфович Жириновски

                  Születési idő és hely: 1964.6.10., Eidelshtein, Kasakhstan

                  Az Állami Duma Tanácsának tagja; az LDPR párt vezetője. Tevékenyen támogatta az orosz fegyveres erők ukrajnai bevetését, valamint a Krím annektálását. Aktívan szorgalmazta Ukrajna felosztását. Az általa vezetett LDPR párt nevében aláírt egy megállapodást az ún. „Donyecki Népköztársasággal”.

                  2014.9.12.

                  13.

                  Vladimir Abdualiyevich VASILYEV

                  Születési idő és hely: 1949.8.11., Klin

                  Az Állami Duma alelnöke. 2014. március 20-án a szövetségi alkotmánytörvény tervezete mellett szavazott, amelynek tárgya a Krími Köztársaságnak az Oroszországi Föderációba való integrálása, valamint az Oroszországi Föderáción belüli új szövetségi elemeknek – a Krími Köztársaságnak és a szövetségi státuszú Szevasztopol városának – a létrehozása volt.

                  2014.9.12.

                  14.

                  Viktor Petrovich VODOLATSKY
                  Виктор Петрович Водолацкий

                  Születési idő és hely: 1957.8.19., Azovi terület

                  Az Oroszországi és Külföldi Kozák Erők Uniójának elnöke („ataman”), és az Állami Duma képviselője. Támogatta a Krím annektálását, és elismerte, hogy az oroszországi kozákok a Moszkva által támogatott szakadárok oldalán tevékenyen részt vettek az ukrajnai konfliktusban. 2014. március 20-án a szövetségi alkotmánytörvény tervezete mellett szavazott, amelynek tárgya a Krími Köztársaságnak az Oroszországi Föderációba való integrálása, valamint az Oroszországi Föderáción belüli új szövetségi elemeknek – a Krími Köztársaságnak és a szövetségi státuszú Szevasztopol városának – a létrehozása volt.

                  2014.9.12.

                  15.

                  Leonid Ivanovich KALASHNIKOV
                  Леонид Иванович Калашников

                  Születési idő és hely: 1960.8.6., Stepnoy Dvorets

                  Az Állami Duma Külügyi Bizottságának első elnökhelyettese. 2014. március 20-án a szövetségi alkotmánytörvény tervezete mellett szavazott, amelynek tárgya a Krími Köztársaságnak az Oroszországi Föderációba való integrálása, valamint az Oroszországi Föderáción belüli új szövetségi elemeknek – a Krími Köztársaságnak és a szövetségi státuszú Szevasztopol városának – a létrehozása volt.

                  2014.9.12.

                  16.

                  Vladimir Stepanovich NIKITIN

                  Születési idő és hely: 1948.4.5., Opochka

                  Az Állami Dumának a FÁK-országokkal fennálló kapcsolatokkal, az eurázsiai integrációval és a külföldön élő oroszokkal fenntartott kapcsolatokkal foglalkozó bizottsága első elnökhelyettese. 2014. március 20-án a szövetségi alkotmánytörvény tervezete mellett szavazott, amelynek tárgya a Krími Köztársaságnak az Oroszországi Föderációba való integrálása, valamint az Oroszországi Föderáción belüli új szövetségi elemeknek – a Krími Köztársaságnak és a szövetségi státuszú Szevasztopol városának – a létrehozása volt.

                  2014.9.12.

                  17.

                  Oleg Vladimirovich LEBEDEV
                  Олег Владимирович Лебедев

                  Születési idő és hely: 1964.3.21., Orel/Rudny

                  Az Állami Dumának a FÁK-országokkal fennálló kapcsolatokkal, az eurázsiai integrációval és a külföldön élő oroszokkal fenntartott kapcsolatokkal foglalkozó bizottsága első elnökhelyettese. 2014. március 20-án a szövetségi alkotmánytörvény tervezete mellett szavazott, amelynek tárgya a Krími Köztársaságnak az Oroszországi Föderációba való integrálása, valamint az Oroszországi Föderáción belüli új szövetségi elemeknek – a Krími Köztársaságnak és a szövetségi státuszú Szevasztopol városának – a létrehozása volt.

                  2014.9.12.

                  18.

                  Ivan Ivanovich MELNIKOV
                  Иван Иванович Мельников

                  Születési idő és hely: 1950.8.7., Bogoroditsk

                  Az Állami Duma első alelnöke. 2014. március 20-án a szövetségi alkotmánytörvény tervezete mellett szavazott, amelynek tárgya a Krími Köztársaságnak az Oroszországi Föderációba való integrálása, valamint az Oroszországi Föderáción belüli új szövetségi elemeknek – a Krími Köztársaságnak és a szövetségi státuszú Szevasztopol városának – a létrehozása volt.

                  2014.9.12.

                  19.

                  Igor Vladimirovich LEBEDEV
                  Игорь Владимирович Лебедев

                  Születési idő és hely: 1972.9.27., Moscow

                  Az Állami Duma alelnöke. 2014. március 20-án a szövetségi alkotmánytörvény tervezete mellett szavazott, amelynek tárgya a Krími Köztársaságnak az Oroszországi Föderációba való integrálása, valamint az Oroszországi Föderáción belüli új szövetségi elemeknek – a Krími Köztársaságnak és a szövetségi státuszú Szevasztopol városának – a létrehozása volt.

                  2014.9.12.

                  20.

                  Nikolai Vladimirovich LEVICHEV
                  Николай Владимирович Левичев

                  Születési idő és hely: 1953.5.28., Pushkin

                  Az Állami Duma alelnöke. 2014. március 20-án a szövetségi alkotmánytörvény tervezete mellett szavazott, amelynek tárgya a Krími Köztársaságnak az Oroszországi Föderációba való integrálása, valamint az Oroszországi Föderáción belüli új szövetségi elemeknek – a Krími Köztársaságnak és a szövetségi státuszú Szevasztopol városának – a létrehozása volt.

                  2014.9.12.

                  21.

                  Svetlana Sergeevna ZHUROVA
                  Светлана Сергеевна Журова

                  Születési idő és hely: 1972.1.7., Pavlov-on-the-Neva

                  Az Állami Duma Külügyi Bizottságának első elnökhelyettese. 2014. március 20-án a szövetségi alkotmánytörvény tervezete mellett szavazott, amelynek tárgya a Krími Köztársaságnak az Oroszországi Föderációba való integrálása, valamint az Oroszországi Föderáción belüli új szövetségi elemeknek – a Krími Köztársaságnak és a szövetségi státuszú Szevasztopol városának – a létrehozása volt.

                  2014.9.12.

                  22.

                  Aleksey Vasilevich NAUMETS
                  Алексей Васильевич Hаумец

                  Születési idő: 1968.2.11.

                  Az orosz hadsereg vezérőrnagya. A légierő 76-ik hadosztályának parancsnoka, amely aktív volt az orosz katonai jelenlétben Ukrajna területén, elsősorban a Krím jogellenes annektálása során.

                  2014.9.12.

                  23.

                  Sergey Viktorovich CHEMEZOV

                  Születési idő és hely: 1952.8.20., Cheremkhovo

                  Sergei Chemezov egyike a Putyin elnökkel közismerten közeli kapcsolatban álló személyeknek. A KGB tisztjeként mindketten Drezdában állomásoztak, és S.V. Chemezov tagja az „Egyesült Oroszország” Legfelsőbb Tanácsának. Az orosz elnökkel fenntartott kapcsolata révén vezető beosztásokat nyert el állami irányítás alatt álló vállalatokban. A Rostec konglomerátum, a vezető orosz, állami tulajdonban lévő, védelmi és ipari termékeket gyártó vállalat elnöke. Az orosz kormány határozata nyomán a Technopromexport, amely a Rostec egyik leányvállalata, erőműveket tervez építeni a Krímben, ezáltal támogatja annak az Oroszországi Föderációba történő integrálását.
                  Ezen túlmenően, a Rosoboronexport, amely a Rostec egyik leányvállalata, támogatta a védelmi iparágban tevékenykedő krími vállalatoknak az orosz védelmi iparba történő integrálását, megszilárdítva ezzel a Krímnek az Orosz Föderációhoz való jogellenes annektálását.

                  2014.9.12.

                  24.

                  Alexander Mikhailovich BABAKOV
                  Aлександр Михайлович Бабаков

                  Születési idő és hely: 1963.2.8., Chisinau

                  Az Állami Duma képviselője, az Állami Dumán belüli, az Orosz Föderáció hadiipari komplexumának a fejlesztését célzó jogalkotási rendelkezésekkel foglalkozó bizottság elnöke. Az „Egyesült Oroszország” prominens tagja, valamint üzletember, aki komoly befektetésekkel rendelkezik Ukrajnában és a Krímben.
                  2014. március 20-án a szövetségi alkotmánytörvény tervezete mellett szavazott, amelynek tárgya a Krími Köztársaságnak az Oroszországi Föderációba való integrálása, valamint az Oroszországi Föderáción belüli új szövetségi elemeknek – a Krími Köztársaságnak és a szövetségi státuszú Szevasztopol városának – a létrehozása volt.

                  2014.9.12.


title: 2011/247/EU: A Tanács határozata ( 2011. április 11. ) az Európai Unió és Ausztrália között, az 1994. évi Általános Vám- és Kereskedelmi Egyezmény (GATT) XXIV. cikkének 6. pontja, valamint XXVIII. cikke alapján, a Bolgár Köztársaság és Románia engedményes listáin szereplő engedményeknek ezen országok Európai Unióhoz való csatlakozása során történő módosítására vonatkozóan, levélváltás formájában létrejött megállapodás aláírásáról

text:
               20.4.2011

               HU

               Az Európai Unió Hivatalos Lapja

               L 104/1

         A TANÁCS HATÁROZATA
   (2011. április 11.)
   az Európai Unió és Ausztrália között, az 1994. évi Általános Vám- és Kereskedelmi Egyezmény (GATT) XXIV. cikkének 6. pontja, valamint XXVIII. cikke alapján, a Bolgár Köztársaság és Románia engedményes listáin szereplő engedményeknek ezen országok Európai Unióhoz való csatlakozása során történő módosítására vonatkozóan, levélváltás formájában létrejött megállapodás aláírásáról
   (2011/247/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben a 218. cikk (5) bekezdésével,
   tekintettel az Európai Bizottság javaslatára,
   mivel:

               (1)

               2007. január 29-én a Tanács felhatalmazta a Bizottságot arra, hogy a Bolgár Köztársaságnak és Romániának az Európai Unióhoz való csatlakozása során az 1994. évi Általános Vám- és Kereskedelmi Egyezmény (GATT) XXIV. cikkének 6. pontja értelmében tárgyalásokat kezdjen a Kereskedelmi Világszervezet egyes más tagjaival.

               (2)

               A Bizottság a tárgyalásokat a Tanács által elfogadott tárgyalási irányelveket követve folytatta le.

               (3)

               E tárgyalások lezárultak, és az Európai Unió és Ausztrália között, az 1994. évi Általános Vám- és Kereskedelmi Egyezmény (GATT) XXIV. cikkének 6. pontja, valamint XXVIII. cikke alapján, a Bolgár Köztársaság és Románia engedményes listáin szereplő engedményeknek ezen országok Európai Unióhoz való csatlakozása során történő módosítására vonatkozóan, levélváltás formájában létrejött megállapodást („a megállapodás”) 2010. június 15-én parafálták.

               (4)

               A megállapodást alá kell írni,

         ELFOGADTA EZT A HATÁROZATOT:
   1. cikk
   Az Európai Unió és Ausztrália között levélváltás formájában létrejött, az 1994. évi Általános Vám- és Kereskedelmi Egyezmény (GATT) XXIV. cikkének 6. pontja, valamint XXVIII. cikke alapján, a Bolgár Köztársaság és Románia engedményes listáin szereplő engedményeknek ezen országok Európai Unióhoz való csatlakozása során történő módosítására vonatkozóan létrejött megállapodás („a megállapodás”) aláírását a Tanács az Európai Unió nevében jóváhagyja, figyelemmel annak megkötésére (1).
   2. cikk
   A Tanács elnöke felhatalmazást kap a megállapodásnak az Unió nevében történő aláírására jogosult személy(ek) kijelölésére.
   3. cikk
   Ez a határozat elfogadása napján lép hatályba.

      Kelt Luxembourgban, 2011. április 11-én.

            a Tanács részéről

            az elnök

         PINTÉR S.

      (1)  A megállapodás szövegét a megkötésről szóló határozattal együtt hirdetik ki.


title: A Bizottság határozata ( 2010. október 6. ) az európai műholdas navigációs rendszerek küldetésfejlesztésével foglalkozó szakértői csoport, a „küldetésfejlesztési tanácsadó csoport” felállításáról  EGT-vonatkozású szöveg

text:
               7.10.2010

               HU

               Az Európai Unió Hivatalos Lapja

               C 271/2

         A BIZOTTSÁG HATÁROZATA
   (2010. október 6.)
   az európai műholdas navigációs rendszerek küldetésfejlesztésével foglalkozó szakértői csoport, a „küldetésfejlesztési tanácsadó csoport” felállításáról
   (EGT-vonatkozású szöveg)
   2010/C 271/02
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   mivel:

               (1)

               Az EGNOS- (európai geostacionárius navigációs lefedési szolgáltatás) és a Galileo-programokat az európai műholdas navigációs programok (EGNOS és Galileo) végrehajtásának folytatásáról szóló, 2008. július 9-i 683/2008/EK európai parlamenti és a tanácsi rendelet (1) szabályozza. A 683/2008/EK rendelet 1. cikkének (1) bekezdése meghatározza, hogy ezeknek a programoknak fel kell ölelniük az EGNOS-rendszer és a Galileo-programmal létrehozott rendszer definiálásához, fejlesztéséhez, hitelesítéséhez, megépítéséhez, működtetéséhez, megújításához és továbbfejlesztéséhez szükséges összes tevékenységet.

               (2)

               A 638/2008/EK rendelet 12. cikkének (2) bekezdése értelmében e programok irányítása a Bizottság feladata. Az irányítási feladatok közé tartozik a rendszereknek a küldetésprofilok pontosításával és a kapcsolódó rendszermódosítások megvalósításával történő megújítása és továbbfejlesztése.

               (3)

               A két rendszer célja, hogy a felhasználóknak a Galileóra és az EGNOS-ra meghatározott küldetéskövetelményeknek megfelelően a legmodernebb helymeghatározási, navigációs és időmeghatározási szolgáltatást nyújtsa. A két rendszer küldetésprofiljának pontosításakor teljes mértékben figyelembe kell venni a műholdas navigációs rendszerek használóinak és más érdekelteknek a véleményét, ideértve a tagállamokat, harmadik országokat és nemzetközi szervezeteket is.

               (4)

               Ezért szakértői csoportot kell létrehozni, és meg kell határozni annak feladatait és összetételét, hogy független tanácsadással segítse a Bizottság munkáját az EGNOS- és a Galileo-küldetések fejlesztésének területén.

               (5)

               Meg kell határozni azokat a szabályokat, amelyek alapján a csoport tagjai információkat hozhatnak nyilvánosságra, az eljárási szabályzatának módosításáról szóló, 2001. november 29-i 2001/844/EK, ESZAK, Euratom bizottsági határozat (2) mellékletében megállapított bizottsági biztonsági szabályok figyelembevételével.

               (6)

               A személyes adatokat a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendeletnek megfelelően kell kezelni (3).

               (7)

               A határozat alkalmazására indokolt időtartamot meg kell határozni. A Bizottság kellő időben megfontolja, tanácsos-e ezt az időtartamot meghosszabbítani,

         A KÖVETKEZŐKÉPPEN HATÁROZOTT:
   1. cikk
   Tárgy
   A Bizottság felállítja az európai műholdas navigációs rendszer küldetésfejlesztésével foglalkozó szakértői csoportot, a „küldetésfejlesztési tanácsadó csoportot”, a továbbiakban: a szakértői csoport.
   2. cikk
   Feladatok
   1.   A szakértői csoport javaslatokat tesz a küldetési célok potenciális fejlesztéseire és a Galileo és EGNOS európai műholdas navigációs programok szolgáltatásainak definíciójára, illetve kiértékeli ezeket. Ehhez a szakértői csoport vizsgálja mind európai, mind nemzetközi szinten egyrészt a felhasználói igények változásait, másrészt az űrtechnológiát alkalmazó navigációs, helymeghatározási és időmeghatározási szolgáltatások tartalmát, megfelelően figyelembe véve a műholdas navigációs szolgáltatások és rendszerek meglévő globális keretét.
   2.   A szakértői csoport elemzi az ilyen változásoknak a Galileo- és EGNOS-programok küldetési és szolgáltatási követelményeire gyakorolt hatását, valamint megfelelő további fejlesztéseket dolgoz ki és javasol a küldetésekhez és alapszolgáltatásokhoz.
   3. cikk
   Konzultáció
   1.   A szakértői csoportot a Bizottság bízza meg feladatokkal, meghatározva egyúttal a munka tartalmát és ütemezését is.
   2.   A szakértői csoport elnöke, konzultálva és szorosan együttműködve a Bizottsággal, további feladatokat javasolhat, ha ezt a csoport feladatainak ellátásához szükségesnek látja.
   4. cikk
   Tagság, a tagok kinevezése
   1.   A szakértői csoport legfeljebb 25 tagból állhat.
   2.   A tagokat a Bizottság nevezi ki olyan szakértők közül, akik a 2. cikkben említett területeken szakértelemmel rendelkeznek, és jelentkeztek a pályázati felhívásra.
   3.   A szakértői csoport tagjait személyes minőségükben nevezik ki, és független tanácsadással kell segíteniük a Bizottság munkáját.
   4.   A tagok megbízatása négy évre szól. A tagok megbízatása a helyükre lépő új tag kinevezéséig, illetve megbízatásuk lejártával szűnik meg. A megbízatás megújítható.
   5.   A tagok nevét közzéteszik a Bizottság szakértői csoportjainak és hasonló szervezeteknek a nyilvántartásában, a továbbiakban: nyilvántartás.
   6.   A személyi adatok gyűjtése, kezelése és közzététele a 45/2001/EK rendelet szerint történik.
   5. cikk
   Működés
   1.   A szakértői csoport tagjai közül egyszerű többséggel elnököt választ.
   2.   A szakértői csoport egyes kérdések tanulmányozására a Bizottsággal egyeztetve alcsoportot állíthat fel. Az alcsoport megszűnik, amint megbízatását teljesítette.
   3.   A Bizottság a szakértői csoport vagy alcsoport munkájába eseti alapon bevonhat olyan külső szakértőket is, akik egy adott napirendi pontban különösen jártasak. A Bizottság emellett megfigyelői státuszt adhat más személyeknek vagy szervezeteknek.
   4.   A szakértői csoport tagjainak és a megfigyelőknek be kell tartaniuk a Szerződésekben és azok végrehajtási szabályaiban megállapított szakmai titoktartási előírásokat, valamint az EU minősített információknak a 2001/844/EK, ESZAK, Euratom bizottsági határozat mellékletében meghatározott védelmére vonatkozó bizottsági biztonsági szabályokat. E kötelezettség megszegését a Bizottság szankcionálhatja.
   5.   A szakértői csoport és az alcsoportok üléseiket a Bizottság helyiségeiben tartják. A titkársági feladatok ellátásáról a Bizottság gondoskodik. A szakértői csoport és az alcsoportok ülésein a Bizottság más olyan tisztviselői is részt vehetnek, akiket érint a megbeszélések tárgya.
   6.   A szakértői csoport a szakértői csoportokra vonatkozó egységes eljárási szabályzat alapján elfogadja saját eljárási szabályzatát.
   7.   A Bizottság a szakértői csoport tevékenységére vonatkozó lényeges információkat közzéteszi a nyilvántartásban, vagy pedig a nyilvántartásból elérhető, külön erre a célra szolgáló weboldalon.
   6. cikk
   Az ülésekkel kapcsolatos kiadások
   1.   A szakértői csoport tevékenységeiben részt vevők munkájukért nem részesülnek díjazásban.
   2.   A szakértői csoport munkájában részt vevők utazási és ellátási költségeit a Bizottság a hatályos bizottsági rendelkezéseknek megfelelően megtéríti.
   3.   E költségek az éves forrásfelosztási eljárás keretében megállapított előirányzatok kimerüléséig téríthetők meg.
   7. cikk
   Alkalmazás
   Ezt a határozatot 2014. december 31-éig kell alkalmazni.

      Kelt Brüsszelben, 2010. október 6-án.

            A Bizottság részéről

         Antonio TAJANI

            a Bizottság tagja

      (1)  HL L 196., 2008.7.24., 1. o.

      (2)  HL L 317., 2001.12.3., 1. o.

      (3)  HL L 8., 2001.1.12., 1. o.